Proposta ta’ regolament tal-Kunsill li jemenda r-regolament tal-Kunsill (KE) Nru 423/2007 dwar miżuri restrittivi kontra l-Iran /* KUMM/2009/0496 finali */





[pic] | KUMMISSJONI TAL-KOMUNITAJIET EWROPEJ | Brussel 22.9.2009 KUMM(2009) 496 finali Proposta ta’ REGOLAMENT TAL-KUNSILL li jemenda r-Regolament tal-Kunsill (KE) Nru 423/2007 dwar miżuri restrittivi kontra l-Iran MEMORANDUM TA’ SPJEGAZZJONI 1. Skont ir-Riżoluzzjonijiet tal-Kunsill tas-Sigurtà tan-Nazzjonijiet Uniti 1737 (2006) u 1747 (2007), il-Pożizzjoni Komuni 2007/140/PESK u r-Regolament tal-Kunsill (KE) Nru 423/2007, kif emendati, jipprovdu għal ċerti miżuri restrittivi kontra l-Iran. 2. Skont il-Pożizzjoni Komuni 2007/140/PESK, ir-Regolament (KE) Nru 423/2007 b’mod partikolari jirrestrinġi l-fornitura, il-bejgħ jew it-trasferiment lill-Iran ta’ ċerti oġġetti, materjali, tagħmir, merkanzija u teknoloġija, minbarra dawk stabbiliti mill-Kunsill tas-Sigurtà jew mill-Kumitat tas-Sanzjonijiet, li jistgħu jikkontribwixxu għall-attivitajiet tal-Iran relatati mal-arrikkiment, l-ipproċessar mill-ġdid jew l-ilma tqil, l-iżvilupp tas-sistemi li jwasslu l-armi nukleari jew it-twettiq ta' attivitajiet relatati ma' oqsma oħra li dwarhom l-Aġenzija Internazzjonali tal-Enerġija Atomika (International Atomic Energy Agency – IAEA) esprimiet tħassib jew li identifikathom bħala pendenti. Dawn l-oġġetti huma elenkati fl-Anness II tar-Regolament (KE) Nru 423/2007. 3. Minħabba ż-żieda fl-attivitajiet ta' arrikkiment tal-Iran, il-list ta’ oġġetti kontrollati fl-Anness trid tiġi riveduta biex tinżamm l-effettività tagħha. 4. Ir-Regolament (KE) Nru 423/2007 jipprojbixxi wkoll l-esportazzjoni ta’ merkanzija u teknoloġija elenkata fl-Anness IA. Xi referenzi fl-Anness IA jridu jiġu korretti. 5. L-Artikolu 15(1) tar-Regolament (KE) 423/2007 iridu ukoll jiġi emendat biex il-Kummissjoni tingħata s-setgħa li temenda l-Anness IA u l-Anness II fuq il-bażi tal-informazzjoni fornuta jew mill-Kunsill tas-Sigurtà tan-Nazzjonijiet Uniti jew il-Kumitat tas-Sanzjonijiet jew l-Istati Membri. 6. L-għan ta’ din il-proposta hija li tikkoreġi l-Anness IA u taġġorna l-Anness II tar-Regolament tal-Kunsill (KE) Nru 423/2007, u tagħti s-setgħa lill-Kummissjoni li temenda l-Annessi msemmijin. Proposta ta’ REGOLAMENT TAL-KUNSILL li jemenda r-Regolament tal-Kunsill (KE) Nru 423/2007 dwar miżuri restrittivi kontra l-Iran IL-KUNSILL TAL-UNJONI EWROPEA, Wara li kkunsidra t-Trattat li jistabbilixxi l-Komunità Ewropa, u b'mod partikolari l-Artikoli 60 u 301 tiegħu, Wara li kkunsidra l-Pożizzjoni Komuni 2007/140/PESK tas-27 ta’ Frar 2007 dwar miżuri restrittivi kontra l-Iran[1], Wara li kkunsidra l-proposta mill-Kummissjoni, Billi: 7. Skont il-Pożizzjoni Komuni 2007/140/PESK, ir-Regolament (KE) Nru 423/2007 dwar miżuri restrittivi kontra l-Iran[2], b’mod partikolari jirrestrinġi l-fornitura, il-bejgħ jew it-trasferiment lill-Iran ta’ ċerti oġġetti, materjali, tagħmir, merkanzija u teknoloġija, minbarra dawk stabbiliti mill-Kunsill tas-Sigurtà jew mill-Kumitat tas-Sanzjonijiet, li jistgħu jikkontribwixxu għall-attivitajiet tal-Iran relatati mal-arrikkiment, l-ipproċessar mill-ġdid jew l-ilma tqil, l-iżvilupp tas-sistemi li jwasslu l-armi nukleari jew it-twettiq ta' attivitajiet relatati ma' oqsma oħra li dwarhom l-Aġenzija Internazzjonali tal-Enerġija Atomika (International Atomic Energy Agency – IAEA) esprimiet tħassib jew li identifikathom bħala pendenti. 8. Dawn l-oġġetti huma elenkati fl-Anness II tar-Regolament (KE) Nru 423/2007. Jeħtieġ li din il-lista tiġi riveduta biex tinżamm l-effettività tagħha. 9. Ir-Regolament (KE) Nru 423/2007 jipprojbixxi wkoll l-esportazzjoni ta’ xi oġetti u teknoloġija oħrajn elenkati fl-Anness IA. Xi referenzi fl-Anness IA jridu jiġu korretti. 10. Għal raġunijiet ta’ espedjenza, il-Kummissjoni għandha tingħata s-setgħa żżomm il-listi tal-oġġetti u t-teknoloġija pprojbiti u li temendahom fuq il-bażi tal-informazzjoni pprovduta jew mill-Kunsill tas-Sigurtà tan-Nazzjonijiet Uniti jew mill-Kumitat tas-Sanzjonijiet, jew mill-Istati Membri. 11. Ir-Regolament (KE) Nru 423/2007 għandu għalhekk jiġi emendat kif xieraq, ADOTTA DAN IR-REGOLAMENT: Artikolu 1 Ir-Regolament (KE) Nru 423/2007 huwa emendat kif ġej: (1) L-Artikolu 3(1.a) huwa sostitwit b’dan li ġej: ‘1.a Fil-każ tal-esportazzjonijiet kollha li jeħtieġu awtorizzazzjoni taħt dan ir-Regolament, tali awtorizzazzjoni għandha tingħata mill-awtoritajiet kompetenti tal-Istat Membru fejn ikun stabbilit l-esportatur u għandha tkun skont ir-regoli dettaljati stabbiliti fl-Artikolu 11 tar-Regolament (KE) Nru 428/2009. L-awtorizzazzjoni għandha tkun valida tul il-Komunità kollha.’; (2) L-Artikolu 15(1) huwa sostitwit b’dan li ġej: ‘1. Il-Kummissjoni għandha: (a) temenda l-Anness I fuq il-bażi ta’ determinazzjonijiet magħmula jew mill-Kunsill tas-Sigurtà tan-Nazzjonijiet Uniti jew mill-Kumitat tas-Sanzjonijiet; (b) temenda l-Anness IA u l-Anness II fuq il-bażi ta’ informazzjoni pprovduta minn Stati Membri; (c) temenda l-Anness III fuq il-bażi ta’ informazzjoni pprovduta minn Stati Membri; (d) temenda l-Anness IV fuq il-bażi ta’ deċiżjonijiet magħmula jew mill-Kunsill tas-Sigurtà tan-Nazzjonijiet Uniti jew mill-Kumitat tas-Sanzjonijiet; (e) temenda l-Anness VI fuq il-bażi ta’ deċizjonijiet magħmula rigward l-Annessi III u IV tal-Pożizzjoni Komuni 2008/652/PESK.’; (3) L-Anness IA huwa emendata kif stabbilit fl-Anness I ta’ dan ir-Regolament. (4) L-Anness II huwa sostitwit bit-test fl-Anness II ta’ dan ir-Regolament. Artikolu 2 Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea . Dan ir-Regolament għandu jkun vinkolanti kollu kemm hu u jkun applikabbli direttament fl-Istati Membri kollha. Magħmul fi Brussell, [...] Għall-Kunsill Il-President […] ANNESS I L-Anness IA tar-Regolament (KE) Nru 423/2007 huwa emendat kif ġej: 1) Id-deskrizzjoni fl-annotazzjoni IA.A1.009 hija sostitwita b’dan li ġej: '‘Materjali fibrużi u bil-filamenti’ jew prepregs, kif ġej: a. ‘Materjali fibrużi jew filamentari’ tal-karbonju jew tal-aramid li għandhom waħda mill-karatteristiċi li ġejjin: 1. ‘Modulu speċifiku’ akbar minn ta' 10 × 106 m; jew 2. ‘Reżistenza speċifika tal-materjal’ ta' aktar minn 17 × 104 m; b. ‘Materjali fibrużi jew filamentari’ li għandhom waħda mill-karatteristiċi li ġejjin: 1. ‘Modulu speċifiku’ akbar minn 3,18 × 106 m; jew 2. ‘Reżistenza speċifika tal-materjal’ ta' aktar minn 76,2 × 103 m; c. ‘Ħjut’, ‘rovings’, ‘irmunkar’ jew ‘rutelli’ kontinwi li huma ssettjati bis-sħana u fihom ir-reżina b'wisa’ ta' 15-il mm jew inqas (ladarba prepregs), magħmula minn "materjali fibrużi jew filamentari" tal-karbonju jew tal-ħġieġ barra minn dawk speċifikati f'IA.A1.010.a. jew b Nota: Din l-annotazzjoni ma tkoprix materjali fibrużi jew filamentari definiti fl-annotazzjonijiet 1C010.a, 1C010.b, 1C210.a and 1C210.b.' 2) Id-deskrizzjoni fl-annotazzjoni IA.A1.010 hija sostitwita b’dan li ġej: ‘Fibri li fihom ir-reżina jew iż-żift (prepregs), fibri tal-metall jew miksija bil-karbonju (preforms) jew ‘preforms tal-fibra tal-karbon", bħalma ġej: a. Magħmula minn ‘materjali fibrużi jew filamentari’ speċifikati f'IA.A1.009 hawn fuq; b. "Materjali fibrużi jew filamentari" tal-karbonju li fih "matriċi" tar-reżina tal-epossi (prepregs), speċifikati f’1C010.a, 1C010.b jew 1C010.c, għat-tiswija tal-istrutturi tal-ajruplani jew għal-laminati, li d-daqs tal-folji inividwali tagħhom ma jiskorrix 50 ċm × 90 ċm c. Prepregs, speċifikati f’1C010.a, 1C010.b jew 1C010.c, meta jkun fihom reżini fenoliċi jew tal-epossi li jkollhom temperatura ta’ tranżizzjoni tal-ħġieġ (Tg) inqas minn 433 K (160 °C) u temperatura ta' kura aktar baxxa mit-temperatura ta’ tranżizzjoni tal-ħġieġ. Nota: Din l-annotazzzjoni ma tkoprix materjali fibrużi jew filamentari definiti fl-annotazzjoni 1C010.e.' ANNESS II "ANNESS II Oġġetti u teknoloġija msemmija fl-Artikolu 3 NOTI TA' INTRODUZZJONI 1. Sakemm ma jingħadx mod’ieħor, in-numri ta’ referenza użati fil-kolonna ta’ hawn taħt intitolata “Deskrizzjoni” jirreferu għad-deskrizzjonijiet ta’ oġġetti u teknoloġija b’użu doppju li jinsabu fl-Anness I tar-Regolament (KE) Nru 428/2009. 2. Numru ta’ referenza fil-kolonna ta’ hawn taħt intitolata “Oġġett relatat mill-Anness I tar-Regolament(KE) Nru428/2009” tfisser li l-karatteristiċi tal-oġġett deskritt fil-kolonna “Deskrizzjoni” huma barra mill-parametri stabbiliti fid-deskrizzjoni tal-annotazzjoni dwar l-użu doppja li hemm referenza għaliha. 3. Jinsabu d-definizzjonijiet tat-termini bejn 'virgoletti singoli' fin-nota teknika għall-oġġett relevanti. 4. Jinsabu d-definizzjonijiet tat-termini bejn "virgoletti doppji" fl-Anness I tar-Regolament (KE) Nru 428/2009. Noti Ġenerali 1. L-għan tal-kontrolli li jinsabu f'dan l-Anness m'għandux jixxejjen bl-esportazzjoni ta' xi oġġetti li mhumiex kontrollati (inklużi impjanti) li jkun fihom komponent wieħed jew diversi komponenti meta l-komponent ikkontrollat/komponenti kkontrollat(i) jkun(u) l-element prinċipali tal-oġġetti u jkun fattibbli li jitneħħa/jitneħħew jew jintuża(w) għal skopijiet oħrajn. N.B.: Biex jiġi deċiż jekk il-komponent(i) kkontrollat(i) għandux/għandhomx jiġu kkunsidrati bħala l-element prinċipali, jeħtieġ li jitwieżnu l-fatturi ta’ kwantità, valur u know-how teknoloġiku involuti u ċirkostanzi speċjali oħrajn li jistgħu jistabbilixxu jekk il-komponent(i) kkontrollat(i)hux/humiex l-element(i) prinċipali tal-oġġetti akkwistati. 2. L-oġġetti speċifikati f’dan l-Anness jinkludu kemm oġġetti ġodda u użati. Nota Ġenerali dwar Teknoloġija (NĠT) (Għandha tinqara flimkien mat-Taqsima II.B) 1. Il-bejgħ, il-forniment, it-trasferiment jew l-esportazzjoni ta’ teknoloġija li hija “meħtieġa” għall-“iżvilupp”, il-“produzzjoni” jew l-“użu” ta’ oġġetti li l-bejgħ, il-forniment, it-trasferiment jew l-esportazzjoni tagħhom huma kkontrollati fil-Parti A (Oġġetti) hawn taħt, skont id-dispożizzjonijiet tat-Taqsima II.B. 2. It-“teknoloġija” “meħtieġa” għall-“iżvilupp”, il-“produzzjoni” jew l-“użu” ta’ oġġetti taħt kontroll tibqa’ taħt kontroll anki meta tkun applikabbli għal oġġetti mhux ikkontrollati. 3. Il-kontrolli ma japplikawx għal dik it-“teknoloġija” li hija l-minimu meħtieġ għall-installazzjoni, l-operazzjoni, il-manteniment (kontroll) u t-tiswija ta' dawk l-oġġetti li mhumiex ikkontrollati jew li l-esportazzjoni tagħhom ġie awtorizzat skont ir-Regolament (KE) Nru 423/2007. 4. Il-kontrolli fuq it-trasferiment tat-“teknoloġija” ma japplikawx għal informazzjoni “fid-dominju pubbliku”, għal “riċerka xjentifika bażika” jew għall-informazzjoni minima meħtieġa għall-applikazzjonijiet għal privattivi. II.A. OĠĠETTI A0. Materjali, Faċilitajiet u Tagħmir Nukleari Nru | Deskrizzjoni | Intestatura konnessa mill-Anness I tar-Regolament (KE) Nru428/2009 | II.A0.002 | Iżolaturi Faraday li jaqgħu fi ħdan medda ta' tul ta' mewġ ta' bejn 500 nm – 650 nm | – | II.A0.003 | Retikoli ottiċi fi ħdan medda ta' tul ta' mewġ ta' bejn 500 nm – 650 nm | – | II.A0.004 | Fibri ottiċi fi ħdan medda ta' tul ta' mewġ ta' bejn 500 nm – 650 nm miksija b'saffi mhux riflettenti fil-medda ta' tul ta' mewġ ta' bejn 500 nm - 650 nm u li jkollhom dijametru ċentrali akbar minn 0,4mm iżda mhux akbar minn 2mm | – | II.A0.008 | Mirja tal-lejżer, barra minn dawk speċifikati f’6A005.e, li jikkonsistu f’substrati b’koeffiċjent ta’ espansjoni termali ta' bejn 10-6K-1 jew inqas f’20ºC (eż. silika fuża jew żaffir). Nota: Din l-annotazzjoni ma tkoprix sistemi ottiċi ddiżinjati speċjalment għal applikazzjonijiet ta’ astronomija, minbarra jekk il-mirja jkun fihom silika fuża. | 0B001.g.5, 6A005.e | II.A0.009 | Lentijiet tal-lejżer, barra minn dawk speċifikati f’6A005.e.2, li jikkonsistu f’substrati b’koeffiċjent ta’ espansjoni termali ta' bejn 10-6K-1 jew inqas f’20ºC (eż. silika fuża). | 0B001.g, 6A005.e.2 | II.A0.010 | Pajpijiet, sistemi ta' pajpijiet, flanġijiet, aċċessorji magħmula minn jew miksija bin-nikil, jew lega tan-nikil, li jkun fiha minn 40% nikil bil-piż, barra minn dawk speċifikati f'2B350.h.1 | 2B350 | II.A0.011 | Pompi tal-vakwu, minbarra dawk speċifikati f’0B002.f.2., jew 2B231, kif ġej: Pompi turbomolekulari li jkollhom rata ta' fluss ta', jew akbar minn 400 l/s, Pompi roughing tal-vakwu tat-tip tal-għeruq b’rata ta' fluss aspirattiva volumetrika akbar minn 200 m3/h. Kumpressuri tax-xott f'forma ta' spiral bil-minfaħ u pompi vojta minn ġewwa f'forma ta' spiral bil-minfaħ. | 0B002.f.2, 2B231 | II.A0.014 | Kmamar tad-detonazzjoni b’kapaċità ta’ assorbiment ta' splużjoni ta’ aktar mill-ekwivalenti ta’ 2.5kg TNT. | A1. Materjali, Kimiċi, "Mikroorganiżmi" u "Tossini" Nru | Deskrizzjoni | Intestatura konnessa mill-Anness I tar-Regolament (KE) Nru428/2009 | II.A1.003 | Siġilli u gaskitsf’forma ta’ ċrieki, b’dijametru intern ta’ 400mm u anqas, magħmula minn kwalunkwe wieħed mill-materjali li ġejjin: a. Kopolimeri ta' fluworur tal-vinilidin li għandhom 75% jew aktar struttura kristallina beta mingħajr tiġbid; b. Polimidi fluworinati li għandhom piż ta' 10% jew aktar ta' fluworu kkombinat; c. Elastomeri tal-fosfażin fluworinat li għandhom piż ta' 30% jew aktar ta' fluworu kkombinat; d. Poliklorotrifloretilene (PCTFE, e.g. Kel-F ®); e. Fluworoelastomeri (eż., Viton ®, Tecnoflon ®); f. Politetrafluworoetilen (PTFE) | II.A1.004 | Tagħmir għal użu personali għar-rilevament ta' radjazzjoni ta' oriġini nukleari, inklużi dożimetri personali. Nota: Din l-annotazzjoni ma tkoprix sistemi għar-rilevament nukleari definiti fl-annotazzjoni 1A004.c. | 1A004.c | II.A1.006 | Katalizzaturi, minbarra dawk projbiti minn I.1A.003, li jkun fihom il-platinu, il-palladju jew ir-rodju, li jistgħu jintużaw għall-promozzjoni tar-reazzjoni ta' skambju iżotopiku tal-idroġenu bejn l-idroġenu u l-ilma għall-irkupru tat-tritju mill-ilma tqil jew għall-produzzjoni ta' ilma tqil. | 1B231, 1A225 | II.A1.007 | Aluminju u l-legi tiegħu, barra minn dawk speċifikati f'1C002.b.4 jew 1C202.a, f'forma mhux maħduma jew semifabbrikata b’waħda minn dawn il-karatteristiċi: a. kapaċi ta' piż li jiflaħ mingħajr jinqata' finali ta' 460 MPa MPa jew aktar b'293 K (20 °Ċ); jew b. B’piż li jiflaħ mingħajr ma jinqata’ ta' 415 MPa jew aktar b’293 K (25 °Ċ). | 1C002.b.4, 1C202.a | II.A1.014 | Trabijiet elementali tal-kobalt, neodymium jew samarium jew ligi jew taħlitiet tagħhom li jkun fihom minn tal-anqas 20% bil-piż ta’ kobalt, neodymium jew samarium, bid-daqs tal-partiċella ta’ anqas minn 200 µm. | II.A1.015 | Fosfat tat-tributyl pur (TBP) [CAS Nru 126-73-8] jew kwalunkwe taħlita b’kontenut ta’ TBP ta’ aktar minn 5 % bil-piż. | II.A1.016 | Azzar maraging, minbarra dak projbit minn I.1A.030, I.1A.035 jew IA.A1.012 Nota Teknika: L-azzar maraging huwa tipi ta’ ligi tal-ħadid ġeneralment ikkaratterizzati minn kontenut għoli ta' nikil, kontenut baxx ħafna tal-karbonju u l-użu ta’ elementi ta’ sostituzzjoni jew preċipitati biex jipproduċu tisħiħ u t-twebbis bl-età tal-liga. | II.A1.017 | Metalli, trabijiet u materjal tal-metall kif ġej: a. Tangstinn u ligi tat-tangstinn, minbarra dawk projbiti b’I.1A.031, fil-forma ta' partiċelli sferiċi jew partikoli atomizzati uniformi b'dijametru ta' 500 μm jew inqas b’kontenut ta’ tangstinn ta' 97% bil-piż jew ikbar; b. Molibdenu u ligi tal-molibdenu, minbarra dawk projbiti b’I.1A.031, fil-forma ta' partiċelli sferiċi jew partikoli atomizzati uniformi b'dijametru ta' 500 μm jew inqas b’kontenut ta’ molibdenu ta' 97% bil-piż jew ikbar; c. Materjali tat-tangstinn fil-forma solida, minbarra dawk projbiti minn I.1A.037, jew IA.A1.013 b’kompożizzjonijiet materjali kif ġej: 1 Tangstinn u ligi b’97% bil-piż jew aktar tangstinn; 2. Tangstinn infiltrat bir-ram li fih 80% bil-piż jew aktar tangstinn; jew 3. Tangstinn infiltrat bil-fidda li fih 80% bil-piż jew aktar tangstinn; | II.A1.018 | Ligi manjetiċi rotob b’kompożizzjoni kimika kif ġej a) Kontenut ta’ ħadid bejn 30% u 60%, u b) Kontenut ta’ kobalt bejn 40% u 60%. | II.A1.019 | “Materjali fibrużi jew filamentari” jew prepregs, mhux projbiti mill-Anness I jew mill-Anness IA (taħt IA.A1.009, IA.A1.010) ta’ dan ir-Regolament, jew mhux speċifikati mill-Anness I tar-Regolament (KE) Nru 428/2009, kif ġej: a) “Materjali fibrużi jew filamentari” tal-karbonju; Nota: II.A1.019a. ma tkoprix it-tessuti. b) ‘Ħjut’, “rovings”, “irmunkar” jew “rutelli” kontinwi li huma ssettjati bis-sħana u fihom ir-reżina magħmula minn “materjali fibrużi jew filamentari” tal-karbonju; c) ‘Ħjut’, “rovings”, “irmunkar” jew “rutelli” kontinwi tal-polyacrylonitrile (PAN) | A2. Pproċessar ta’ Materjali Nru | Deskrizzjoni | Intestatura konnessa mill-Anness I tar-Regolament (KE) Nru 428/2009 | II.A2.002 | Magni tal-għodda għad-dħin, ta' preċizjoni ta' ppożizzjonar bil-"kumpens kollu disponibbli" ugwali għal jew inqas (aħjar) minn 15 μm skont ISO 230/2 (1988) (1) jew ekwivalenzi nazzjonali matul xi wieħed mill-assi lineari. Nota: Din l-annotazzjoni ma tkoprix magni tal-għodda għad-dħin definiti fl-annotazzjonijiet 2B201.b u 2B001.c. | 2B201.b, 2B001.c | II.A2.002a | Komponenti u kontrolli numeriċi, iddisinjati apposta għall-magni tal-għodod speċifikati f’ 2B001, 2B201 jew II.A2.002 hawn fuq. | II.A2.003 | Magni tal-ibbilanċjar u tagħmir relatat, kif ġej: a. Magni tal-ibbilanċjar, magħmula jew modifikati għal apparat dentali jew mediku ta' xorta oħra, li jkollhom il-karatteristiċi kollha li ġejjin: 1. M'humiex kapaċi jibbilanċjaw skrejjen/assemblaġġi b’massa akbar minn 3 kg; 2. Kapaċi jibbilanċjaw skrejjen/assemblaġġi f'veloċità akbar minn 12,500 rpm; 3. Kapaċi jikkoreġu żbilanċ f'żewġ pjani jew aktar; u 4. Kapaċi jibbilanċjaw sa żbilanċ speċifiku residwu ta' 0,2 g mm għal kull kg ta' massa tal-iskrun; b. Irjus indikaturi ddisinjati jew modifikati għall-użu mal-magni speċifikati f'a. hawn fuq. Nota Teknika: Xi drabi l-irjus indikaturi huma magħrufa bħala strumentazzjoni tal-bilanċ. | 2B119 | II.A2.005 | Fran għat-trattament bis-sħana f'atmosfera kkontrollata, kif ġej: Fran kapaċi li jaħdmu f'temperaturi ta' aktar minn 400°C. | 2B226, 2B227 | II.A2.006 | Fran tal-ossidazzjoni kapaċi li jaħdmu f'temperaturi ta' aktar minn 400°C Nota: Din l-annotazzjonima tkoprix tunnel kilns li jinxu fuq rollers jew permezz ta' karozza, tunnel kilns b'conveyor belt, kilns tat-tip li jiġu mbuttati jew shuttle kilns maħsuba apposta għall-produzzjoni tal-ħġieġ, ċeramika għall-mejda u ċeramika strutturali. | 2B226, 2B227 | II.A2.007 | “Apparat maħsub sabiex jibdel sinjal ta' pressjoni f'sinjal ellettriku” (pressure transducers), għajr dak definit f'2B230, li hu kapaċi jkejjel pressjonijiet assoluti f'kull punt tal-iskala minn 0 sa 200 kPa u li għandu ż-żewġ karatteristiċi li ġejjin: a. Elementi sensibbli għall-pressjoni magħmula jew protetti minn "Materjali reżistenti għat-tmermir mill-eżafluworidu tal-uranju (UF6)", kif ukoll b. Ikollu waħda mill-karatteristiċi li ġejjin: 1. Skala sħiħa ta' inqas minn 200 kPa u 'preċiżjoni' aħjar minn ± 1 % tal-iskala sħiħa; jew 2. Skala sħiħa ta’ 200 KPA jew aktar u 'preċiżjoni’ aħjar minn 2 kPa. Nota Teknika: Għall-iskopijiet ta' 2B230, "preċiżjoni" tinkludi n-non-linearità, l-isteresi u r-ripetibbiltà f'temperatura ambjentali. | 2B230 | II.A2.008 | Kuntatturi likwidu-likwidu (mixxelaturi separaturi, kolonni pulsati u kuntatturi ċentrifugi); u distributuri ta' likwidi, distributuri ta' fwar jew oġġetti għall-ġbir ta' likwidu mfassla għal tagħmir bħal dan, fejn kull wiċċ li jiġi f’kuntatt dirett mal-kimika/kimiċi li tkun/ikunu pproċessata/pproċessati tkun magħmula minn xi materjal li ġej: 1. Liegi b'aktar minn 25% nikil u 20% kromju bil-piż; 2. Fluworopolimeri; 3. Ħġieġ (inkluża kisja vitrifikata jew tal-enamel jew kisja tal-ħġieġ); 4. Grafit jew ‘karbonju grafit’; 5. Nikil jew liegi b'aktar minn 40 % nikil bil-piż; 6. Tantalu jew liegi tat-tantalu; 7. Titanju jew liegi tat-titanju; 8. Żirkonju jew liegi taż-żirkonju; jew 9. Stainless steel. Nota Teknika: ‘Grafit tal-karbonju’ hu kompożizzjoni ta' karbonju u grafit amorfu, li fiha l-kontenut ta' grafit hu ta' 8 % jew aktar fil-piż. | 2B350.e | II.A2.009 | Tagħmir industrijali u l-komponenti tiegħu, minbarra dawk speċifikati fi 2B350.d., kif ġej: Tagħmir għat-trasferiment tas-sħana jew kondensaturi b'wiċċ għat-trasferiment tas-sħana ikbar minn 0,05 m2 u inqas minn 30 m2; u tubi, folji, serpentini jew blokki (nuklei) ddisinjati għal dan it-tagħmir għat-trasferiment tas-sħana jew kondensaturi, fejn l-uċuħ kollha f'kuntatt dirett mal-fluwidu/i jkunu magħmulin minn xi materjal minn dawn li ġejjin: 1. Liegi b'aktar minn 25% nikil u 20% kromju bil-piż; 2. Fluworopolimeri; 3. Ħġieġ (inkluża kisja vitrifikata jew tal-enamel jew kisja tal-ħġieġ); 4. Grafit jew ‘karbonju grafit’; 5. Nikil jew liegi b'aktar minn 40% nikil bil-piż; 6. Tantalu jew liegi tat-tantalu; 7. Titanju jew liegi tat-titanju; 8. Żirkonju jew liegi taż-żirkonju; 9. Karbur tas-silikon; 10. Karbur tat-titanju; jew 11. Stainless steel. Nota: Din l-annotazzjoni ma tkoprix ir-radjaturi tal-vetturi. Nota Teknika: Il-materjali użati għal gaskits u siġilli u twettiq ieħor ta’ funzjonijiet ta’ ssiġillar ma jiddeterminawx l-istatus ta’ kontroll tat-tagħmir għat-trasferiment tas-sħana. | 2B350.d | II.A2.010 | Pompi b’siġilli multipli jew bla siġill, barra minn dawk speċifikati f'2B350i, tajbin għal fluwidi li jnawru, b'rata ta' fluss massima indikata mill-manifattur ta' iktar minn 0,6 m3 fis-siegħa, jew pompi tal-vakwu b'rata ta’ fluss massima indikata mill-manifattur ta' iktar minn 5 m3/fis-siegħa [mkejla f'kundizzjonijiet standard ta' temperatura ta' (273 K jew 0 °Ċ) u ta’ pressjoni ta' (101,3 kPa)]; u kaxex (korpi ta' pompi), kisi tal-kaxex preformati, impellers, skrejjen jew żennuni tal-pompi tal-ġett mfassla għal pompi bħal dawn, fejn kull wiċċ li jiġi f’kuntatt dirett mal-kimika/kimiċi li tkun/ikunu pproċessata/pproċessati tkun magħmula minn xi materjal li ġej: Liegi b'aktar minn 25% nikil u 20% kromju bil-piż; Ċeramiki; Ferrosilikon; Fluworopolimeri; Ħġieġ (inklużi kisjiet vitrifikati jew tal-enamel jew kisja tal-ħġieġ); Grafit jew ‘karbonju grafit’; Nikil jew liegi b'aktar minn 40% nikil bil-piż; Tantalu jew liegi tat-tantalu; Titanju jew liegi tat-titanju; Żirkonju jew liegi taż-żirkonju; Nijobju (columbium) jew liegi tan-nijobju; Stainless steel; jew Liegi tal-aluminju. Nota Teknika: Il-materjali użati għal gaskits u siġilli u twettiq ieħor ta’ funzjonijiet ta’ ssiġillar ma jiddeterminawx l-istatus ta’ kontroll tal-pompa. | II.A2.013 | Magni spin-forming u magni flow-forming, barra minn dawk kontrollati minn 2B009, jew projbiti minn I.2A.009 jew I.2A.020, li jkollhom roller force ta’ aktar minn 60 kN u komponenti mfassla apposta għalihom. Nota Teknika: Għall-iskop ta’ II.A2.013, magni li jkunu jikkombinaw il-funzjonijiet ta’ spin-forming u flow-forming huma meqjusa bħala magni flow-forming. | A3. Elettronika II.A3.003 | Apparat li jbiddel il-frekwenza jew ġeneraturi, barra dawk indikati f’I.0A.002.b.13 jew I.3A.004, li jkollu dawn il-karatteristiċi kollha li ġejjin, u komponenti u software mfassla apposta għalihom: a. Produzzjoni multifażi kapaċi tipprovdi enerġija ta' 40 W jew aktar; b. Kapaċi jaħdem fuq il-medda ta' frekwenza bejn 600 u 2 000 Hz; u c. Kontroll tal-frekwenza aħjar minn (anqas) minn 0,1%. Nota Teknika: L-apparat li jbiddel il-frekwenza f’II.A3.003 huma magħrufa wkoll bħala konvertituri jew invertituri. | II.A3.004 | Spettrometri u diffrattometri, mfassla għat-test indikattiv jew l-analiżi kwantitattiva tal-kompożizzjoni elementali tal-metalli jew il-liegi mingħajr dekompożizzjoni kimika tal-materjal. | A6. Sensuri u Lejżers Nru | Deskrizzjoni | Intestatura konnessa mill-Anness I tar-Regolament (KE) Nru 428/2009 | II.A6.002 | Tagħmir u komponenti ottiċi, minbarra dawk speċifikati f’6A002, 6A004.b kif ġej: Ottiċi tal-infraaħmar bit-tul ta' mewġ li jvarja bejn 9 000nm u 17 000nm, u komponenti tagħhom, inkluż il-komponenti tat-tellurur tal-kadmju (CdTe). | 6A002, 6A004.b | II.A6.005 | "Lejżers" semikondutturi u l-komponenti tagħhom, kif ġej: a. “Lejżers" individwali semikondutturi li jipproduċu qawwa ta' aktar minn 200 mW kull wieħed, fi kwantitajiet ta' aktar minn 100; b. Armaturi tal-"lejżer" semikondutturi li jipproduċu qawwa ta' aktar minn 20 W. Noti: 1. "Lejżers" semikondutturi huma komunement imsejħa dijodi tal-"leżjer”. 2. Din l-annotazzjoni ma tkoprix “lejżers” definiti fl-annotazzjonijiet 0B001.g.5, 0B001.h.6 u 6A005.b. 3. Din l-annotazzjoni ma tkoprix dijodi tal-“lejżer” b’tul ta’ mewġ fil-limitu ta’ 1 200 nm – 2 000 nm. | 6A005.b | II.A6.007 | “Lejżers" "sinkronizzabbli" fi stat solidu u elementi ddiżinjati apposta għalihom, kif ġej: a. Lejżers taż-żaffir-titanju, b. Lejżers bl-alessandrite. Nota: Din l-annotazzjoni ma tkoprix lejżers taż-żaffir-titanju u bl-alessandrite definiti fl-annotazzjonijiet 0B001.g.5, 0B001.h.6 u 6A005.c.1. | 6A005.c.1 | II.A6.009 | Komponenti akustiċi-ottiċi, kif ġej: a. Framing tubes u apparati għall-immaġini fl-istat solidu li jkollhom frekwenza ta’ rikorrenza ta' 1kHz jew aktar: b. Forniment għal frekwenza ta' rikorrenza; c. Ċelluli pockels. | 6A203.b.4.c | A7. Navigazzjoni u Avjonika Nru | Deskrizzjoni | Intestatura konnessa mill-Anness I tar-Regolament (KE) Nru 428/2009 | II.A7.001 | Sistemi ta' Navigazzjoni Inerzjali (INS) u komponenti ddisinjati apposta għalihom, kif ġej: I. Sistemi ta' navigazzjoni inerzjali ċċertifikati għall-użu fuq "inġenji tal-ajru ċivili" mill-awtoritajiet ċivili ta' Stat parteċipant għall-ftehim ta' Wassenaar, u l-komponenti ddisinjati apposta għalihom, kif ġej: a. Sistemi ta' navigazzjoni inerzjali (INS) (gimballed jew strapdown) u tagħmir inerzjali ddisinjat għall-"inġenju tal-ajru", "vettura tal-art" jew "vettura tal-ispazju" għall-attitudni, gwida jew kontroll, li jkolhom kwalunkwe mill-karatteristiċi li ġejjin, u l-komponenti ddisinjati apposta għalihom: 1. Żball ta' navigazzjoni (inerzjali liberu) sussegwenti għall-alinjament normali ta' 0,8 mil nawtiku kull siegħa (nm/hr) "Żball Ċirkolari Probabbli" (Circular Error Probable- CEP) jew anqas (aħjar); jew 2. Speċifikat sabiex jiffunzjona fuq livelli ta' aċċelerazzjoni lineari li teċċedi l-10g; | 7A003, 7A103 | b. Sistemi ta' Navigazzjoni Ibridi Inerzjali, li jkunu jinstabu f'Sistemi ta' Satellita Globali ta' Navigazzjoni (s) (GNSS) jew ma' Sistema/i ta’ "Navigazzjoni b’Referenzi f’Bażi tad-Dejta" (Data-Based Referenced Navigation - "DBRN") għall-attitudni, gwida jew kontroll, sussegwenti għall-allinjament normali, li jkollhom eżattezza ta' posizzjoni ta' navigazzjoni INS wara t-telf ta' GNSS jew "DBRN" għall-perjodu sa erbà minuti, ta' anqas minn (aħjar) 10 metri, "Żball Ċirkolari Probabbli" (Circular Error Probable- CEP); c. Tagħmir inerzjali għall-indikar tal-ażimut, ir-rotta jew it-Tramuntana, b'waħda mill-karatteristiċi li ġejjin, u komponenti ddisinjati apposta għalih: 1. Maħsub għal preċiżjoni ta' indikazzjoni tal-ażimut, ir-rotta jew it-Tramuntana ta' 6 minuti ta' ark RMS jew inqas (aħjar) f'latitudni ta' 45 grad; jew 2. Maħsub li jkollu livell ta' skoss mhux operattiv ta' mill-anqas 900 g għal tul ta’ mill-anqas millisekonda waħda. | Nota: Il-parametri ta' I.a. u I.b. huma applikabbli għal kull waħda mill-kondizzjonijiet ambjentali li ġejjin: 1. Vibrazzjoni każwali tad-dħul b'kobor globali ta' 7,7 g rms fl-ewwel nofs siegħa u ħin totali tat-test ta' siegħa u nofs għal kull assi f'kull wieħed mit-tliet assi perpendikulari, meta l-vibrazzjoni każwali tilħaq dan li ġej: a. Valur ta’ densità ta' qawwa kostanti spektrali (PSD) ta' 0,04 g2/Hz fuq interval ta' frekwenza ta' 15 sa 1000 Hz; u b. Il-PSD tonqos bi frekwenza minn 0,04 g2 għal 0,01 g2 fuq intervall ta' frekwenza ta’ minn 1 000 sa 2 000 Hz; 2. Rata ta' roll u yaw ugwali għal jew aktar minn + 2,62 radian/s (150 grad/s) jew 3. Skont l-istandards nazzjonali, ekwivalenti għal 1. jew 2. hawn fuq. | Noti Tekniċi: 1. I.b tirreferi għal sistemi li fihom jinbnew INS u għajnuniet oħra ta' navigazzjoni indipendenti, f'unità waħda (integrata) sabiex tintlaħaq prestazzjoni mtejba. 2. "Żball Ċirkolari Probabbli" (Circular Error Probable – CEP) − F'distribuzzjoni normali ċirkolari, ir-radju taċ-ċirku li jkun ta' 50 fil-mija tal-kejl individwali li jkun ttieħed, jew ir-radju taċ-ċirku li fih ikun hemm 50 fil-mija ta' probabbiltà li jiġi lokalizzat. II. Sistemi ta' teodoliti li fihom ikun inkorporat tagħmir inerzjali, maħsub apposta għal sondaġġi ta' użu ċivili u maħsub li jkollu preċiżjoni ta' direzzjoni azimuth, rotta jew tramuntana li tkun ta', jew anqas minn (aħjar minn) 6 minuti ta' ark RMS f'45 grad ta' latitudni, flimkien mal-komponenti ddisinjati apposta għalih. III. Tagħmir inerzjali jew tagħmir ieħor li juża l-aċċellerometri speċifikati f'7A001 jew 7A101, fejn dawn l-aċċellerometri jkunu ddisinjati apposta u żviluppati bħala sensuri MWD (Measurement While Drilling – Kejl Waqt it-Tħaffir) għal użu f'operazzjonijiet ta’ servizzi down-hole well; | A9. Aerospazju u Propulsjoni II.A9.001 | Skorfini splussivi. | II.B. TEKNOLOĠIJA Nru | Deskrizzjoni | Intestatura konnessa mill-Anness I tar-Regolament (KE) Nru 428/2009 | II.B.001 | Teknoloġija meħtieġa għall-iżvilupp, il-produzzjoni jew l-użu ta’ oġġetti fil-Parti II A. (Oġġetti) hawn fuq. Nota Teknika: Regolament (KE) Nru 423/2007, l-Artikolu 1(d) it-terminu ‘teknoloġija’ jinkludi software. | “ [1] ĠU L 61, 28.2.2007, p. 49 [2] ĠU L 103, 20.4.2007, p. 1